Na temelju članka 48. Statuta Općine Ivanska (Službeni vjesnik br.01/13), Općinski načelnik, dana 29. kolovoza 2013. godine donosi

**O  D  L  U  K  U**

**O   SUFINANCIRANJU MEĐUMJESNOG JAVNOG PRIJEVOZA ZA REDOVITE UČENIKE SREDNJIH ŠKOLA SA PODRUČJA OPĆINE IVANSKA U RAZDOBLJU**

**RUJAN – PROSINAC 2013. GODINE**

Članak 1.

Ovom Odlukom utvrđuju se kriteriji i način sufinanciranja troškova javnog prijevoza za redovite učenike srednjih škola s područja Općine Ivanska za rujan-prosinac 2013. godine .

Članak 2.

Kriteriji za ostvarivanje prava na sufinanciranje troškova javnog prijevoza :

* da učenik ima prebivalište na području Općine Ivanska,
* da je redovit učenih srednje škole - upisan u srednju školu za školsku godinu 2013/2014.,
* da svakodnevno putuje od mjesta stanovanja do škole sredstvima redovitog putničkog javnog linijskog prijevoza .

Članak 3.

U sufinanciranju troškova prijevoza, općina Ivanska će sudjelovati sa 10% mjesečne cijene učeničke karte u razdoblju rujan-prosinac 2013. godine., za odgovarajuće relacije na kojima učenici koriste uslugu javnog prijevoza.

Sufinanciranje troškova prijevoza temeljem ove Odluke ostvaruje učenik pri kupnji mjesečne učeničke karte kod javnog prijevoznika uz predočenje potvrde škole o upisanom razredu u školskoj godini 2013/2014.  
 Članak 4.

Sa prijevoznikom koji će vršiti predmetni prijevoz učenika sklopit će se ugovor o sufinanciranju, a kojim će se urediti međusobna prava prijevoznika i Općine Ivanska.

Članak 5.

Popis učenika koji ostvaruju pravo na sufinanciranje troškova temeljem izdanih potvrda učenicima, Općini Ivanska dostavlja prijevoznik prilikom ispostavljanja fakture za sufinanciranje prijevoza.

Korisnici prava na sufinanciranje prijevoza dužni su o svakoj promjeni koja utječe na ostvarivanje tog prava odmah obavijestiti Općinu Ivanska.

Članak 6.

 Ova Odluka stupa na snagu danom donošenja a objaviti će se na oglasnoj ploči i web stranici Općine Ivanska.

BJELOVARSKO-BILOGIRSKA ŽUPANIJA

OPĆINA IVANSKA

OPĆINSKI NAČELNIK

KLASA:402-01/13-01/14 NAČELNIK:

URBOJ: 2110/02-01-13-1 mr.sc. Josip Bartolčić dipl.ing.,v.r.

Ivanska, 29. kolovoza 2013.